Diari Oficial de la Generalitat Valenciana


Sumari del DOGV 6776, del 17-05-2012 (2012/4652)

RESOLUCIÓ de 9 de maig de 2012, de la presidència del Consorci Espacial Valencià, per la qual es dóna publicitat a determinades delegacions de competència de la Junta de Govern i de la presidència en altres òrgans d'este.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6776

Data del DOGV
:   17-05-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/4652


Data del document
:   09-05-2012

Organisme emissor
:   Consorci Espacial València

Tipus de document
:   Resolució

RESOLUCIÓ de 9 de maig de 2012, de la presidència del Consorci Espacial Valencià, per la qual es dóna publicitat a determinades delegacions de competència de la Junta de Govern i de la presidència en altres òrgans d'este. [2012/4652]  
Els Estatuts del Consorci Espacial Valencià, aprovats per l'Acord de 12 de març de 2010, del Consell (DOCV núm. 6227, de 16.03.2010), atribuïxen a la Junta de Govern diferents competències en relació amb la gestió ordinària d'este.   
Reunida la Junta de Govern esmentada, en data 7 de maig de 2012, van ser adoptats, entre altres, determinats acords de delegació d'estes competències a favor d'altres òrgans del consorci, tot això de conformitat amb els esmentats estatuts.  
En virtut d'això, i de conformitat amb la delegació de la Presidenta del Consorci Espacial Valencià en el director general d'Universitat, Estudis Superiors i Ciència, de 2 de maig de 2012, i amb el que establixen els articles 13 i 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, esta presidència resol:  
  
Primer  
Donar publicitat a través de la seua inserció en el Diari Oficial de la Comunitat Valenciana, a les següents delegacions de competència efectuades per la Junta de Govern del Consorci Espacial Valencià a favor dels òrgans que s'indiquen a continuació, i amb l'abast que igualment es determina:  
1. Delegació de la Junta de Govern en el Gerent per a l'aprovació de les bases, convocatòria i resolució de beques formatives en pràctiques a proposta de la comissió executiva.  
2. Delegació de la Junta de Govern en el gerent per a l'aprovació i creació de fitxers de caràcter personal.  
3. Delegació de la Junta de Govern en el gerent per a l'execució d'operacions de gasto (contractació d'obres, subministraments i servicis) per import inferior o igual a 150.000 euros de base imposable.   
4. Delegació de la Junta de Govern en el director general d'Universitat, Estudis Superiors i Ciència per a l'execució d'operacions de gasto (contractació d'obres, subministraments i servicis) per import superior a 150.000 euros de base imposable.   
5. Delegació de la Junta de Govern en el president de la comissió executiva, i en cas d'absència, malaltia, vacacions o una altra causa justificada d'absència d'este, en el vicepresident de la comissió executiva, per a la firma de convenis específics en relació als acords marc de col·laboració que el Consorci Espacial Valencià tinga establits amb altres entitats.  
6. Delegació de la Junta de Govern en el president de la comissió executiva, i en cas d'absència, malaltia, vacacions o una altra causa justificada d'absència d'este, en el vicepresident de la comissió executiva, per a la firma de convenis de col·laboració amb altres entitats a fi de realitzar conjuntament projectes fi de carrera.   
7. Delegació de la Junta de Govern en el director general d'Universitat, Estudis Superiors i Ciència per a la modificació del pressupost d'ingressos i gastos del Consorci Espacial Valencià en el present i futurs exercicis.   
8. Delegació de la Junta de Govern en el president de la comissió executiva, i en cas d'absència, malaltia, vacacions o una altra causa justificada d'absència d'este, en el vicepresident de la comissió executiva, per al reconeixement de servicis previs i de triennis al personal del Consorci Espacial Valencià.  
Contra esta resolució, que esgota la via administrativa, els interessats podran interposar recurs contenciós administratiu en el termini de dos mesos, a comptar de l'endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que s'estableix als articles 10.1.a i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, o potestativament, recurs de reposició davant d'este mateix òrgan, en el termini d'un mes, computat en els termes ja referits, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, sense perjuí que els interessats puguen interposar qualsevol altre que estimen procedent.  
  
València, 9 de maig de 2012.- El director general d'Universitat, Estudis Superiors i Ciència, p. d. (02.05.2012): José Miguel Saval Pérez.